อย. เชื่อบริหารจัดการยาฟาวิพิราเวียร์ เพียงพอ ยอดสั่งซื้อล้านเม็ดจะมาถึงไทย อย่างช้า 29 เมษายนนี้
นายแพทย์สุรโชค ต่างวิวัฒน์ รองเลขาธิการคณะกรรมการอาหารและยา กล่าวว่า สต็อคยาฟาวิพิราเวียร์ ที่ใช้อยู่ในขณะนี้ รวมกับอัตราการป่วยที่เริ่มทรงตัว เชื่อการบริหารจัดการยาไม่น่าจะมีปัญหา โดยพบว่า รพ.ขนาดใหญ่ มีการสำรองยาประมาณ 2,000-3,000 เม็ด และใน รพ. ขนาดเล็ก 500 เม็ด ส่วนที่จังหวัดเชียงใหม่ ที่พบมีผู้ป่วยติดเชื้อจำนวนมากและได้มีการกระจายยาไปเพิ่มอีก 10,000 เม็ด แล้ว โดยพบว่าผู้ป่วย 1 คน มีการใช้ยาประมาณ 50 เม็ด ส่วนยาฟาวิพิราเวียร์ ที่สั่งซื้อไปจะมาถึงไทย 1 ล้านเม็ด อย่างช้าวันที่ 29 เมษายนนี้